
108. §
Informatīvais ziņojums "Par Rail Baltica projekta Rīgas stacija - Rīgas lidostā būvdarbu procesa nepārtrauktības nodrošināšanu"
25-TA-2985
(A. Švinka, E. Siliņa)
· 1. Pieņemt zināšanai iesniegto informatīvo ziņojumu.
· 2. Līdz pozitīva Eiropas Komisijas lēmuma par grozījumiem Eiropas infrastruktūras savienošanas instrumenta finansēšanas līgumā  (turpmāk - CEF 9) saņemšanai atļaut Satiksmes ministrijai autorizēt būvdarbu veikšanu ar maksimālo finanšu apjomu 29 252 326 euro apmērā (bez PVN) un veikt nepieciešamos maksājumus būvdarbu procesa nepārtrauktības nodrošināšanai. 
· 3. Satiksmes ministrijai un sabiedrībai ar ierobežotu atbildību "EIROPAS DZELZCEĻA LĪNIJAS" pēc CEF 9 grozījumu apstiprināšanas veikt šī protokollēmuma 2. punktā minēto izdevumu deklarēšanu CEF 9 ietvaros.
· 4. Ja netiek saņemts pozitīvs Eiropas Komisijas lēmums par grozījumiem CEF 9 finansēšanas līgumā, Satiksmes ministrijai sagatavot un satiksmes ministram iesniegt izskatīšanai Ministru kabinetā informatīvo ziņojumu par priekšlikumiem turpmākai rīcībai.
· 5. Pieņemt zināšanai, ka šī protokollēmuma 2. punktā paredzētais īstenojams CEF 9 finansēšanas līgumam noteiktā maksimālā finansējuma ietvaros, kas apstiprināts ar Ministru kabineta 2024. gada 16. janvāra sēdes protokollēmuma (prot. Nr. 2 62. §) 2. punktu, un maksājumi līdz CEF 9 finansēšanas līguma grozījumu apstiprināšanai Eiropas Komisijā veicami no valsts budžeta priekšfinansējuma apmēra, kas paredzēts saskaņā ar Ministru kabineta 2024. gada 16. janvāra sēdes protokollēmuma (prot. Nr. 2 62. §) 3. punktu.

